วางแผนฉลองวันพ่อ ฉลองกับพ่อ แสดงความซาบซึ้ง
สิ่งที่แย่ที่สุดในวันพ่อก็คือคุณลืมหรือไม่ก็วางแผนฉลองวันพ่อไว้มากมายแต่ก็ดันมารู้ทีหลังว่าเตรียมผิดวัน การเฉลิมฉลองวันพ่อจะแตกต่างกันไปตามประเทศที่คุณอาศัยอยู่ แต่ในประเทศไทยวันพ่อแห่งชาติยังคงเป็นวันที่ 5 ธันวาคมเหมือนเดิม ถ้าคุณไม่มั่นใจว่าวันพ่อของประเทศที่คุณอยู่คือวันไหน (เพราะบางประเทศไม่มีกำหนดวันที่ที่แน่นอน) ให้ค้นหาในอินเทอร์เน็ตอย่างรวดเร็วโดยใส่คำว่า “Father’s day” + ปีค.ศ. + ประเทศที่คุณอยู่เป็นภาษาอังกฤษ เท่านี้มันก็จะขึ้นมาให้เลยว่าคือวันที่เท่าไหร่ วิธีการเฉลิมฉลองวันพ่อจะขึ้นอยู่กับการที่คุณรู้ว่าพ่อชอบอะไรและอะไรจะที่ทำให้วันนี้เป็นวันที่สนุกสนานสุดๆ ซึ่งอาจจะเป็นการวางแผนการผจญภัยครั้งยิ่งใหญ่ หรืออาจจะเป็นแค่การดูแลงานบ้านเพื่อให้พ่อได้พักผ่อนก็ได้  วางแผนกิจกรรมที่จะทำร่วมกับพ่ออย่างน้อย 1 อย่าง โดยให้เป็นกิจกรรมที่พ่อชอบ พ่ออาจจะชอบตกปลาหรือเล่นโยนบอล หรือพ่อของคุณอาจจะชอบเล่นเกมกระดานกับทั้งครอบครัว เลือกอะไรก็ได้ที่คุณรู้ว่าพ่อชอบ พ่อทำอะไรให้เรามากมายตั้งแต่ดูแลบ้าน ไปรับลูกๆ จากโรงเรียนหรือที่เรียนพิเศษ รับฟังปัญหาของคุณ คิดถึงช่วงเวลาที่พ่อทำอะไรให้คุณและนึกดูว่าจะตอบแทนท่านได้อย่างไร มันอาจจะเป็นอะไรง่ายๆ อย่างการตัดหญ้าในสนามหญ้าก็ได้นะ ถ้าคุณมีพี่น้อง คุณสามารถชวนพี่ๆ น้องๆ มาวางแผนทำอะไรดีๆ ให้พ่อด้วยกันได้ การที่ลูกๆ ทุกคนมาฉลองวันพ่อร่วมกันกับพ่อจะทำให้วันนี้พิเศษยิ่งกว่าเดิม แต่ถ้าคุณไม่มีพี่น้อง คุณจะชวนแม่หรือปู่ย่าตายายมาช่วยคุณด้วยก็ได้  เช่น คุณอาจจะร่วมแต่งเพลงที่คุณจะร้องให้พ่อฟังในวันพ่อด้วยกัน หรือคุณอาจจะช่วยกันทำการ์ดให้พ่อก็ได้ นอกจากนี้คุณอาจจะแบ่งงานในวันพ่อให้พี่น้องแต่ละคนรับผิดชอบไปเลย เช่น คุณอาจจะรับผิดชอบในส่วนของการทำอาหารเช้าที่พ่อชอบ พี่อาจจะมีหน้าที่ตั้งรายการกีฬาที่พ่อชอบและเตรียมขนมไว้ให้ และน้องก็อาจจะรับหน้าที่นวดเท้าให้พ่อ ถ้าพ่อไม่ได้ชอบของขวัญสักเท่าไหร่ แต่ชอบใช้เวลาร่วมกันในครอบครัวมากกว่า ให้วางแผนจัดกิจกรรมในที่ที่พ่อจะได้ทำในสิ่งที่ท่านชอบ   เช่น ถ้าพ่อชอบปิ้งย่าง คุณก็อาจจะเตรียมของทุกอย่างที่ต้องใช้ในการทำบาร์บีคิวหลังบ้านและชวนเพื่อนๆ ของพ่อมาสนุกด้วยกันในวันพ่อ ถ้าพ่อชอบตกปลา คุณอาจจะวางแผนไปทริปตกปลาด้วยกันทั้งวันแค่คุณกับพ่อ (หรือทั้งครอบครัวเลยก็ได้ถ้าคุณต้องการ) คุณต้องวางแผนจัดงานโดยปรึกษาพ่อก่อนที่จะวางแผนอะไรใหญ่โต! เพราะคุณคงไม่อยากเตรียมงานทั้งงานแล้วมารู้ทีหลังว่าพ่อไม่ได้อยากได้งานเลี้ยง ถ้าพ่อชอบนอนตื่นสายแต่ไม่ค่อยมีโอกาสด้วยหน้าที่การงานและลูกๆ วันนี้ก็ปล่อยให้ท่านตื่นสายๆ อย่าเดินส่งเสียงดังจนพ่อตื่น ปล่อยให้ท่านนอนให้นานที่สุดเท่าที่ท่านอยากนอน และเริ่มฉลองตอนที่ท่านพร้อม  ถ้าคุณวางแผนจะเสิร์ฟมื้อเช้าให้ท่านที่เตียง ก็ปล่อยให้พ่อนอนตื่นสายกว่าปกติสัก 2-3 ชั่วโมงได้เหมือนเดิม ถึงจะรู้ๆ กันอยู่ว่าเป็นวันพ่อ แต่ก็อย่าลืมที่จะย้ำอีกทีว่าวันนี้เป็นวันของท่าน พอคุณเจอท่านในตอนเช้า ให้ตะโกนว่า “สุขสันต์วันพ่อครับคุณพ่อ!” อย่างมีความสุขดังๆ แล้วอย่าลืมกอดท่านด้วยนะ การทำอย่างนี้ตั้งแต่ตอนเช้าถือเป็นเรื่องที่ดี เพราะท่านจะได้รู้ว่าคุณไม่ลืมและจะได้เห็นว่าคุณตื่นเต้นที่จะได้ฉลองกับท่าน คุณอาจจะคิดอะไรไว้มากมายว่าจะฉลองวันพ่ออย่างไรดี แต่วันนี้ไม่ใช่วันของคุณ ในวันพ่อให้ถามท่านว่าท่านรู้สึกอย่างไรบ้างและวันนี้ท่านอยากทำอะไร  พยายามให้เกียรติความต้องการของพ่อ ถ้าคุณคิดไว้มากมายว่าวันนี้จะทำอะไรบ้าง แต่พ่อกลับบอกว่าสิ่งที่ท่านอยากทำมากที่สุดคือนอนเล่นบนโซฟา ก็ปล่อยให้ท่านได้ทำตามที่ท่านต้องการ พ่ออาจจะอยากทำอะไรคนเดียวหรือใช้เวลากับแม่ในวันพ่อ เช่น ท่านอาจจะอยากทำความสะอาดรถคนเดียวในโรงรถ หรือท่านอาจจะอยากไปพักผ่อนในวันหยุด ถ้าเป็นอย่างนั้นก็ไม่ต้องทำให้ท่านรู้สึกแย่ที่ต้องการแบบนี้ มุมที่สำคัญที่สุดมุมหนึ่งของวันพ่อก็คือการที่คุณดื่มด่ำกับปัจจุบัน  การให้ของขวัญถือเป็นสิ่งที่ดี แต่การแสดงความรักและการทำให้พ่อรู้ว่าคุณภูมิใจในตัวท่านและทุกสิ่งที่ท่านทำให้คุณอาจสิ่งที่สำคัญที่สุดในการฉลองวันพ่อก็ได้  สำหรับพ่อหลายๆ ท่าน ส่วนที่เติมเต็มมากที่สุดของการเป็นพ่อคือความรู้สึกที่ว่าลูกๆ และภรรยารักและเห็นคุณค่าในตัวท่าน คุณสามารถแสดงให้ท่านเห็นว่าคุณซาบซึ้งในบุญคุณของท่านได้ด้วยการประพฤติตัวดีหรือเข้าไปกอดท่านและบอกท่านว่าคุณรักท่านมากแค่ไหน วิธีนี้เป็นวิธีการที่ตรงไปตรงมา แต่กระนั้นก็ไม่ควรมองข้าม ในชีวิตปะจำวันของเรา เรามักจะพลาดการใช้เวลาคุณภาพร่วมกันอยู่บ่อยๆ ในวันพ่อให้คุณตั้งใจไว้เลยว่าจะใช้เวลาคุยกับพ่อเรื่องต่างๆ บอกพ่อว่ามีอะไรเกิดขึ้นที่โรงเรียนที่คุณยังไม่ได้เล่าให้พ่อฟังบ้าง เล่าให้พ่อฟังว่ามีอะไรเกิดขึ้นในชีวิตของคุณบ้าง  อย่าเอาแต่เล่าเรื่องของตัวเอง! ถามพ่อกลับบ้างว่าพ่อเป็นยังไงบ้าง หรือให้พ่อเล่าเรื่องชีวิตการเติบโตของพ่อให้ฟังบ้าง พยายามเลี่ยงหัวข้อที่อาจทำให้ทะเลาะกัน เพราะคุณคงไม่อยากให้วันพ่อต้องลงเอยด้วยการทะเลาะ วันพ่ออาจเป็นวันที่ดีสำหรับคนทั้งครอบครัวก็ได้ วางแผนจัดงานเลี้ยงครอบครัว ให้ทุกคนในครอบครัวมารวมตัวกันในวันสนุกๆ  แต่ก็ให้นึกถึงนิสัยของพ่อด้วย ท่านเป็นคนประเภทชอบสังสรรค์และชอบให้ครอบครัวใหญ่มารวมตัวกันหรือเปล่า เพราะสำหรับบางคนงานรวมตัวกันใหญ่ๆ เป็นงานที่เหนื่อยมากและไม่ผ่อนคลายเอาเสียเลย ลองคิดดูว่าคุณจะรวมพ่อทุกท่านในครอบครัวไม่เฉพาะแต่พ่อหรือสามีของคุณเท่านั้นดีไหม คุณอาจจะเชิญลุง พี่ชาย น้องชาย ตา ปู่ และแม้แต่พ่อเลี้ยงที่มีบทบาทเป็นพ่อในครอบครัวของคุณให้มาร่วมงานในวันนี้ด้วย เหมือนเป็นการรับประทานมื้อเย็นมื้อใหญ่ในครอบครัว ทำสไลด์โชว์รูปที่มีรูปพ่อเยอะๆ อาจจะเป็นรูปท่านตอนเด็กๆ จะใส่รูปทั้งครอบครัวลงไปด้วยก็ได้ จะเป็นรูปคู่คุณกับพ่อ และแม้แต่รูปตลกๆ การดูรูปถ่ายด้วยกันกับพ่อเป็นวิธีที่ดีที่ทำให้คุณได้พูดถึงความทรงจำตลกๆ ด้วยกัน   ถ้ารูปถ่ายอยู่ในอัลบั้มรูป จะดูอัลบั้มรูปด้วยกันก็ได้ วิธีนี้จะช่วยได้มากเป็นพิเศษหากคุณไม่ได้มีความสัมพันธ์ใกล้ชิดกับพ่อมากนัก การดูรูปถ่ายด้วยกันจะช่วยจุดประเด็นบทสนทนาขึ้นมาได้ การ์ดสื่อความหมายได้ลึกซึ้ง และบางครั้งก็มีความหมายมากกว่าของขวัญเสียอีก  ถ้าคุณจะซื้อการ์ดวันพ่อให้พ่อ อย่ารอจนนาทีสุดท้ายค่อยไปซื้อ เพราะถ้าคุณรอนานเกินไป คุณจะไม่เหลือการ์ดให้เลือกมากนัก ซื้อการ์ดที่เข้ากับบุคลิกของท่าน การ์ดตลกๆ ถ้าพ่อชอบมุกตลก หรือการ์ดซึ้งๆ เพื่อแสดงให้พ่อรู้ว่าท่านมีความหมายกับคุณแค่ไหน คุณจะทำการ์ดให้พ่อเองเลยก็ได้ เพราะการทำการ์ดจะทำให้การ์ดใบนั้นเป็นการของคุณจริงๆ และเปิดโอกาสให้คุณได้ออกแบบการ์ดที่เข้ากับพ่อมากที่สุด ในการ์ดคุณอาจจะเขียนรายการสิ่งที่คุณชอบมากๆ ในตัวคุณพ่อ หรือคุณจะวาดรูปคุณกับพ่อลงไปก็ได้ วันพ่อไม่จำเป็นต้องให้ของขวัญเสมอไป แต่ถ้าคุณวางแผนจะทำหรือซื้อของขวัญให้ท่าน พยายามสร้างสรรค์เข้าไว้ อย่าเลือกแค่เนกไท 1 เส้นหรือถุงเท้า 1 คู่ ถ้าคุณจะซื้อของขวัญให้ท่าน พยายามคิดถึงของที่พ่อพูดถึงบ่อยๆ หรือของที่พ่ออยากได้แต่ไม่ยอมซื้อให้ตัวเอง ของขวัญทำมือก็ดีเหมือนกัน เช่น คุณอาจจะคิดและเขียนรายการสิ่งต่างๆ ที่พ่อเคยสอนคุณ (เช่น เหวี่ยงไม้เบสบอล ขี่จักรยาน การปฏิบัติตนต่อผู้อื่น และอื่นๆ) เปลี่ยนสิ่งเหล่านี้มาเป็นหนังสือ คุณสามารถทำหนังสือได้ทางออนไลน์หรือจะทำเองเลยก็ได้ คุณอาจจะเอารูปคู่คุณกับพ่อติดกาวลงไปในหนังสือด้วยก็ได้ การเป็นพ่อเป็นงานที่หนัก ถ้าคุณจัดงานเลี้ยง คุณอาจจะดื่มให้พ่อต่อหน้าทุกคนเพื่อแสดงความรักและความซาบซึ้งที่คุณมีต่อท่าน แต่ถ้าคุณไม่ได้จัดงานเลี้ยง ก็เดินไปบอกท่านสองต่อสองได้เลย พยายามคิดคำพูดให้ดี ถึงคุณจะพูดแค่ว่า “ขอบคุณที่พ่อเป็นพ่อที่ดีนะคะ” ก็ได้ แต่คุณอาจจะค่อยๆ คิดคำพูดที่ลึกซึ้งก่อนพูดออกไปก็ได้ เช่น คุณอาจจะคิดถึงสิ่งต่างๆ ที่พ่อเคยทำให้คุณในปีที่ผ่านมาแล้วมันมีความหมายกับคุณมาก และคุณอาจจะพูดประมาณว่า “ปีที่ผ่านมานี้พ่อทำอะไรให้หนูตั้งหลายอย่างเพื่อให้หนูแข็งแรงและมีความสุข หนูรู้ว่าหนูไม่ค่อยได้พูดอะไรแบบนี้เท่าไหร่ แต่จริงๆ แล้วหนูไม่เคยลืมนะคะ และหนูก็รักพ่อมากด้วยค่ะ หนูขอบคุณพ่อมากๆ ที่วันหยุดพ่อพาหนูไปห้างเพื่อให้หนูได้เกมที่หนูอยากได้มากจริงๆ” ถ้าพ่อมีสิ่งที่ต้องทำทุกวัน (เช่น เอาขยะไปทิ้ง เก็บที่นอน ซักผ้ารีดผ้า ล้างจาน และอื่นๆ) ก็บอกท่านว่าในวันพ่อนี้ คุณจะทำงานทั้งหมดแทนพ่อเพื่อให้ท่านได้พักผ่อน ถ้ามีงานบางอย่างที่คุณรู้ว่าพ่อไม่ชอบทำเป็นพิเศษ (เช่น ตัดหญ้าในสนาม) ก็บอกท่านว่าวันพ่อปีนี้คุณจะเป็นคนตัดหญ้าเอง ถ้าคุณรู้ว่าพ่อชอบทานอะไรเป็นพิเศษ ให้วางแผนทำเมนูนั้นให้ท่านในวันพ่อ หรือคุณจะทำของหวานที่พ่อชอบก็ได้ เช่น ถ้าท่านชอบคุกกี้ช็อกโกแลตชิป คุณก็อาจจะทำคุกกี้พิเศษสำหรับท่าน  ถ้าพ่อชอบทำอาหารมากๆ คุณอาจจะให้กิจกรรมนี้เป็นกิจกรรมที่คุณทำร่วมกับพ่อก็ได้ นอกจากนี้คุณอาจจะเซอร์ไพรส์พ่อด้วยอาหารเช้าบนเตียงก็ได้ถ้าคุณคิดว่าพ่อน่าจะชอบ ในวันพ่อคุณอาจจะวางแผนทำโน่นทำนี่เป็นล้านๆ อย่าง ถ้าพ่อรู้ ท่านก็อาจจะเออออห่อหมกไปกับคุณเพื่อให้คุณมีความสุข แต่อย่าลืมว่าวันนี้เป็นวันของพ่อ เพราะฉะนั้นพยายามสังเกตอารมณ์ของพ่อด้วย ถ้าคุณสังเกตว่าท่านดูเหนื่อยหรือไม่สนุกกับสิ่งที่ทำอยู่แล้ว ให้ถามท่านว่าท่านอยากทำอะไร   อย่าโกรธหรือหงุดหงิดเพราะอะไรๆ ไม่เป็นไปตามที่คุณอยากให้เป็น สิ่งสุดท้ายที่ท่านต้องการคือการทะเลาะ เพราะฉะนั้นอย่าลืมรักษาบรรยากาศให้สบายๆ มีความสุข และไร้ความกดดัน จำไว้ว่าคุณไม่จำเป็นต้องฉลองทุกนาทีในวันนี้กับพ่อ อย่าลืมให้พ่อมีเวลาทำในสิ่งที่ท่านอยากทำโดยไม่ต้องมีคุณคอยตามติดก้น
รู้ว่าประเทศที่คุณอยู่ฉลองวันพ่อวันไหน. ลองนึกดูว่าอะไรที่ทำให้พ่อมีความสุข. ให้คนอื่นมีส่วนร่วม. วางแผนจัดงานเลี้ยงหรือวางแผนไปเที่ยวให้พ่อ. ปล่อยพ่อนอนตื่นสาย. อวยพรท่านในวันพ่อ. ถามท่านว่าท่านอยากทำอะไร. ทำให้วันนี้เป็นวันที่สดใส. คุยกับท่าน. ทำให้วันนี้เป็นวันครอบครัว. ทำสไลด์โชว์รูป. ซื้อหรือทำการ์ดให้พ่อ. นึกถึงของขวัญที่สร้างสรรค์. แสดงความซาบซึ้งที่คุณมีต่อท่าน. ทำหน้าที่ประจำวันต่างๆ แทนพ่อ. ทำอาหารให้พ่อ. อย่ากดดันพ่อ.
https://www.wikihow.com/Celebrate-Father%27s-Day https://www.wikihow.com/Celebrate-Father%27s-Day https://www.wikihow.com/Celebrate-Father%27s-Day
Planning for Father’s Day Celebrating With Your Father Showing Your Appreciation